CELEX: 62017CN0234
Language: el
Date: 2017-05-04 00:00:00
Title: Υπόθεση C-234/17: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 4 Μαΐου 2017 — XC κ.λπ.

24.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/27
            
         Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 4 Μαΐου 2017 — XC κ.λπ.
   (Υπόθεση C-234/17)
   (2017/C 239/33)
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Αιτούντες: XC, YB, ZA
   
      Προδικαστικό ερώτημα
   
   Έχει το δίκαιο της Ένωσης, ιδίως το άρθρο 4, παράγραφος 3, ΣΕΕ σε συνδυασμό με τις απορρέουσες από αυτό αρχές της ισοδυναμίας και της αποτελεσματικότητας, την έννοια ότι επιβάλλει στο Oberster Gerichtshof την υποχρέωση να προβεί, κατόπιν αιτήσεως ενδιαφερομένου, στον έλεγχο εξοπλισμένης με την ισχύ δεδικασμένου αποφάσεως ποινικού δικαστηρίου όσον αφορά προβαλλόμενη παραβίαση του δικαίου της Ένωσης (εν προκειμένω: άρθρο 50 του Χάρτη των Θεμελιωδών Δικαιωμάτων της Ευρωπαϊκής Ένωσης, άρθρο 54 της συμβάσεως εφαρμογής της συμφωνίας του Σένγκεν), εάν το εθνικό δίκαιο (άρθρο 363a του StPO [Αυστριακός Κώδικας Ποινικής Δικονομίας, Strafprozeßordnung]) προβλέπει τον έλεγχο αυτό μόνο σε σχέση με προβαλλόμενη παραβίαση της ΕΣΔΑ [Ευρωπαϊκή Σύμβαση για την προάσπιση των Δικαιωμάτων του Ανθρώπου και των Θεμελιωδών Ελευθεριών] ή ενός από τα πρόσθετα πρωτόκολλά της;